钦定古今图书集成/明伦汇编/氏族典/第459卷 > 《廖用贤尚友录》 > 魏兰根
## 钦定古今图书集成/明伦汇编/氏族典/第459卷 > 《廖用贤尚友录》 > 魏兰根

按《北齐书魏兰根传》，“兰根，钜鹿下曲阳人也。父伯成，
魏中山太守。兰根起家北海王国侍郎，后为司空、司
徒二府记室参军，转夏州平北府长史。入为司徒掾，
出除本郡太守，并有当官之能。正光末，尚书令李崇
为本郡都督，率众讨茹茹，以兰根为长史。军还，除冠
军将军。孝昌初，转岐州刺史，从行台萧宝夤讨破宛”
州，入拜光禄大夫。孝昌末，为河北行台。高祖至，深礼
遇之。中兴初，加车骑大将军、尚书右仆射。及高祖将
入洛阳，遣兰根先至京师。时废立未决，令兰根观察魏废帝。兰根请于高祖，立武帝。废帝素有德业，而
为兰根等构毁，深为时论所非。天平初，以开府仪同
归于本乡。二年卒，谥文宣。长子相如，安东将军、殷州
别驾，入为侍御史，武定三年卒。次子敬仲，卒于章武
太守。